Unión del Pueblo Navarro (UPN) talde parlamentarioari atxikitako foru parlamentari Isabel Olave Ballarena andreak PES-00434 galdera egin du idatziz erantzun dakion. Hona hemen horri buruz ematen den informazioa:

Nafarroako Gobernuaren iritziz, Jarraipena eta Ebaluazioa egiteko Batzordean parte hartzen dutenei haien zeregina garatzeko nahikoa trebakuntza bermatzen dien prestakuntzak honako eduki hauek ditu osagai:

* Berdintasunaren esparru kontzeptuala.
* Emakumeen kontrako indarkeriaren esparru kontzeptuala
* Laneko arriskuak genero ikuspegiarekin
* Langileak kudeatzeko ezagutzak genero ikuspegiarekin

Unera arte, prestakuntza ekintza bat egin da Jarraipena eta Ebaluazioa egiteko Batzorderako.

2024ko otsailaren 22an, “Nafarroako Foru Komunitateko Administrazioaren soldata arrakalaren diagnostikoa eta analisia” deritzon azterlana aurkeztu zen. Saio horretan Nafarroako Foru Komunitateko Administrazioaren soldata arrakalan eragina duten faktoreak azaldu ziren eta gaian sakontzeko bide posibleak aztertu ziren.

Honako hauek eman zuten saioa: Patricia Nieto Rojas, Urrutiko Hezkuntzarako Unibertsitate Nazionaleko Lanaren eta Gizarte Segurantzaren Zuzenbideko irakasle iraunkorra, eta Pablo Gimeno Díaz de Atauri, Madrilgo Carlos III.a Unibertsitateko Lanaren eta Gizarte Segurantzaren Zuzenbideko irakaslea.

Batzordeko honako kide hauek izan ziren prestakuntza saioan:

* Sara San Julián Caso andrea (NABI)
* Maite López Morentin andrea (NABI)
* Maite Pérez Larumbe andrea (NABI)
* Gloria Arancón Largo andrea (FPZN)
* Yolanda Zazo Gómez andrea (FPZN)
* Isabel Vidaurre Argote andrea (FPZN)
* Ainara Elarre Belzunegi andrea (LAB)
* Ana Urdánoz Tabuenca andrea (AFAPNA)
* Eva María Mier Mendiguchía andrea (CC.OO.)
* Isabel Fernández Pan andrea (UGT)

Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko azaroaren 13an

Lehendakaritzako eta Berdintasuneko kontseilaria: Félix Taberna Monzón